**ГОРСКИ ВИЈЕНАЦ-П.П.ЊЕГОШ**

**ПРИПРЕМНИ ЗАДАЦИ И УПУТСТВА ЗА ЧИТАЊЕ И АНАЛИЗУ**

-Горски вијенац је особено књижевно дело које има елементе драме, епа и лирске елементе.

\*елементи драме:писан је по лицима и има три целине (као три чина)

\*епска својства:написан је у духу епске народне поезија; развученост радње

\*лирски елементи: неки монолози, сан Вука Мандушића, тужбалица сестре Батрићеве, сватовске песме кроз Цетињско поље. Монолози владике Данила и игумана Стефана пуни су рефлексија (размишљања) и филозофских медитација.

**- ИСТОРИЈСКА ОСНОВА**: истрага потурица у 18. веку је представљала почетак ослободилачке борбе српског народа против турског ропства

-Коме је посвећен Горски вијенац и зашто?

-Објасните увођење лика Милоша Обилића. Шта он симболизује?

-**Владика Данило** је тип модерног владара, дубоко осећајне природе и јаког интелекта. Добро познаје законитости историјских кретања, образован је и хуман, постаје одлучан и енергичан кад добро размисли о свему.

-Ко су му узори у српској националној митологији?

-Зашто је тако дуго неодлучан да крене у истрагу потурица, упркос притиску поглавара?

-На који начин покушава да избегне крвопролиће?

-Који догађај утиче на њега да донесе коначну одлуку о истрази потурица?

-Протумачите стихове

„Ко на брдо ак и мали стоји

више види но онај под брдом...

-**Игуман Стефан-**песник, пророк, филозоф, заступник непомирљиве борбе против тираније.

-Како је он приказан у Горском вијенцу ( изглед и особине)?

-У његовим речима је објашњење метафоричног наслова Горски вијенац. Какав је то венац?

-**Вук Мићуновић-**херојски карактер. Он је дубоко уман и речит човек. Подједнако су му бритки и сабља и реч.

-Највећи број мудрих мисли о чојству и јунаштву је он изговорио. Обележите их и запишите.

-Какав је његов став према истрази потурица?

-**Вук Мандушић-**јунак јаких осећања, плаховит у осећањима, али и детиње чист; сав од снова и чежњи.

-Његов сан спада у најлепше љубавне песме наше уметничке лирике. Кога он сања и шта то говори о њему?

-Каквом сликом Мандушића Вука Његош завршава Горски вијена? Записати те стихове.

**ЈЕЗИК-**одликује га језгровитост и дубока мисаоност; утицај народног говора у лексици (избор речи) и дословном преузимању неких израза; неки стихови су као пословице (гномски облик, афористичан)